[bookmark: a6]EXTRACTO DA CONVOCATORIA
1.- Beneficiarios.

Para ser persoa beneficiaria desta axuda é preciso cumprir os seguintes requisitos:
1. Cursar estudos nalgún dos seguintes centros de ensino para os que se solicita a axuda:
0.  INFANTIL E PRIMERIA: Todos os centros públicos do Concello de Vedra.
0. ESO: CPI de Vedra.
0. FP: Calquera centro público.
0. BACHARELATO: Calquera centro público.
0. UNIVERSITARIOS: Calquera universidade pública galega, agás que a titulación que estude non exista no Sistema Universitario Galego.
0. ENSINANZAS DE RÉXIME ESPECIAL-ENSINANZAS ARTÍSTICAS SUPERIORES: Calquera centro galego.
0. O alumnado cuxas necesidades educativas especiais impidan a súa escolarización nun centro ordinario do municipio, poderá solicitar a axuda para a asistencia a un centro de educación especial.
No caso  de que o alumnado curse dous ou máis estudos oficiais, deberá escollerr para cal deles solicita a axuda. No suposto de que non faga a elección, requiriráselle para que no prazo de 10 días comunique a súa elección. De non contestar decidirá a Comisión Avaliadora das axudas
1. A idade do alumando está comprendida entre os 3 e os 25 anos, ambos incluídos
1. Que a renda per cápita non supere os límites establecidos na base 6ª da presente convocatoria.
1. Estar empadroado/a no Concello de Vedra no momento de presentación da solicitude e ser fillo/a dependente economicamente. No caso de que a persoa solicitante sexa menor de 25 anos e desenvolva actividade laboral ou perciba outros ingresos, poderá acceder a esta axuda, a tal efecto computaránselle ditos ingresos ao 50%.
1. Cumprir os requisitos para obter a condición de persoa beneficiaria, recollidos nos  artigos 13 da Lei 38/2003, do 17 de novembro, xeral de subvencións e no artigo 10 da Lei 9/2007, do 13 de xuño, de subvencións de Galicia.
1. As axudas serán solicitadas polos representantes legais do alumnado: os pais/nais, titores/as e representantes legais. No caso de alumnado de entre 18 e 25 anos poderán facelo tamén as propias persoas beneficiarias.
1. Poderán ser persoas beneficiarias da axuda de transporte os estudantes que non conten con transporte gratuíto aos seus centros de ensino e os que  non reúnen as condicións necesarias para ser bonificados pola tarxeta de transporte metropolitano nin para ser  titulares da tarxeta xente nova para menores de 21 anos. Para poder acceder a este tipo de axuda a persoa interesada deberá declarar responsablemente non reunir as condicións para ser beneficiaria do transporte bonificado e non dispoñer de transporte escolar gratuíto, mediante a sinalización deste extremo e firma na declaración responsable recollida no Anexo II. O alumnado que pode acceder á axuda ao transporte deberá cursar algunha das seguintes ensinanzas: 
6. Formación Profesional.
6. Bacharelato.
6. Estudos universitarios.
6. Ensinanzas de réxime especial.

2.- Obxecto e finalidade

A presente convocatoria pública de subvencións terá como obxecto a concesión de axudas de estudos destinadas a favorecer a escolarización pública e a formación universitaria e profesional en familias do Concello de Vedra.
Establécense dúas modalidades:
	a) Axuda ao ensino: Destinada á adquisición de material escolar. O contido desta axuda especifícase no Anexo IV das presentes bases reguladoras.
	b)Axuda ao transporte: Destinada ao uso de transporte para acudir ao centro de ensino correspondente.
Estas axudas enmárcanse dentro do Plan estratéxico de subvención (PES) do concello de Vedra para o período 2021/2023 (BOP núm. 193/21, do 08 de outubro), concretamente na liña 1  “Asistencia social”, apartado 1.4 “Material escolar e transporte”

3.- Bases reguladoras

A presente convocatoria incorpora as bases específicas que conteñen as regulacións particulares do procedemento de concesión, de acordo coa posibilidade prevista no artigo 23.2) da Lei Xeral de Subvencións
Será de aplicación na tramitación e resolución das mesmas a Ordenanza xeral de subvencións do concello de Vedra (BOP núm. 183/23, do 25 de setembro)

4.- Lugar e prazo de presentación de solicitudes.

As solicitudes poderán presentarse a través da Sede Electrónica municipal (https://sede.vedra.es), no Rexistro Xeral do Concello de Vedra ou por calquera dos medios previstos no artigo 16.4 da Lei 39/2015, do 1 de outubro (LPACAP)

O prazo de presentación de solicitudes será  de 20 días hábiles  contados a partir do seguinte á publicación  do extracto da convocatoria no BOP

5.- Crédito e importe das axudas

Importe máximo da convocatoria: 10.000 euros
A contía das bolsas figura na base quinta das reguladoras da convocatoria

[bookmark: _GoBack]6..- Valoración das solicitudes

A valoración das solicitudes farase de acordo co establecido na base sexta das bases reguladoras da convocatoria

7- Outros datos

O día da publicación do presente extracto no BOP procederase á publicación do texto íntegro da convocatoria na páxina web municipal (www.concellodevedra.es) e no taboleiro de anuncios da sede electrónica (https://sede.vedra.es), así como dos modelos aos que deberán axustarse ás solicitudes

Vedra, 28 de novembro de 2023
O Alcalde
Asdo. Carlos Martínez Carrillo

